இந்தக் கேள்விக்குள் நான் அழைக்கப் பட்ட சூழலைச் சொல்வதற்கு முன்னால் வேறு சில விஷயங்களை இங்கே பகிர்ந்துவிட்டுத் தொடரலாம் என நினைக்கிறேன்.எனக்கு வயது 36. 77 ஆமாண்டு ஒரு ஜனவரி ஞாயிற்றுக்கிழமை நான் பிறந்தேன்.என்பெற்றோருக்கு எனக்குமுன்னால் ஒரு பெண்குழந்தை.அவள் என்னைவிட ரெண்டே முக்காலாண்டுகள் மூத்தவள்.என் அக்காள். என் குடும்பம் மிடில் கிளாஸ் எனப்படும் மத்ய தரத்தினுள் புகுவதற்குச் சிரமப் பட்டுக் கொண்டிருந்த நேரம் என் பால்யகாலம்.கேட்பன எதுவும் ஒழுங்குறத் தரப்படாத ஒரு வாழ்வாரம்பத்தில் எனக்குத் தேவைக்கு அதிகமாகத் தரப்பட்ட ஒற்றைப் பொருளின் பெயர் புத்தகம்.